Brodno

Brodno je mestská časť ŽilinyBrodno. In:  ležiaca severne od mesta na ľavom brehu rieky Kysuca. Vzniklo prebrodením rieky Kysuca zo susednej obce Vranie.

 Poloha 
Mestská časť Brodno leží v severnej časti okresu Žilina, v údolí rieky Kysuca a jej prítoku Brodnianka. Od mestskej časti Vranie ho oddeľuje rieka Kysuca, na juhu susedí so žilinskými mestskými časťami Budatín a Zádubnie. Zo severu susedí s obcou Rudinka a kysuckou mestskou časťou Oškerda a z východu s obcou Snežnica. Niekdajšie samostatné obce Brodno a Vranie vznikli v rozšírenom priestore údolia rieky Kysuce, tesne pred Kysuckou bránou, ktorú tvoria vrchy Rochovica (640 m n. m.) a Brodnianka (720 m n. m.). Údolím rieky Kysuca prechádza Košicko-bohumínska železnica a štvorpruhová cestná komunikácia, budúca diaľnica D3.  

 Dejiny 
Archeologické nálezy z chotára Brodno v polohe Sedliská dosvedčujú osídlenie už v mladšej dobe kamennej a stopy života pretrvávajú až do 15. storočia. Podľa starého podania vzniklo Brodno tak, že obyvatelia z osady Vranie prebrodili rieku Kysuca a na jej druhom brehu založili nové sídlo.

Niektorí autori kedysi hľadali prvú písomnú zmienku o obci v listine z roku 1244, ktorou uhorský kráľ Belo IV. daroval Bohumírovi, synovi Sebeslava, zem nazývanú Kysuca. Najnovší výskum však ukázal, že lokalita Brodisew Lopata, ktorú niektorí mylne stotožňovali s Brodnom, sa nachádzala v katastri dnešného Považský Chlmec. Samotné Brodno sa preto spoľahlivo spomína až roku 1438 pri metácii Budatínskeho panstva.

V roku 1784 malo Brodno 327 obyvateľov, roku 1980 už 1341 a roku 2023 ich bolo 1311. Do roku 1960 patrila obec do okresu Kysucké Nové Mesto. Staré obecné pečatidlo nieslo postavu pltníka stojaceho na plti s veslom v ruke, podľa ktorého vznikol aj dnešný erb. Roku 1980 bolo Brodno pričlenené k mestu Žilina, pričom si dodnes uchováva spomienku na svoj vznik pri brode cez rieku Kysuca.

 Zástavba 
Pôvodne bola obec postavená v okolí potoka Brodnianka, kde je postavený kostol. Zástavba postupne pokračovala v potočnej zástavbe v smere potoka a neskoršie zástavba do vytvorených bočných ulíc, čím sa vytvorila súvislá zástavba. Najnovšia výstavba je sústredená na Zábreží okolo novej prístupovej ceste do obce. Od severu bolo Brodno chránená vrchom Brodnianka, ktorý bol vyhlásený za prírodnú rezerváciu. Uprostred sa nachádza malé námestie, do ktorého prichádzajú štyri cesty. Tu končí aj MHD autobusová linka č. 22 zo Žiliny.

Z námestia vidieť Kostol Všetkých svätých. Brodno je samostatná rímskokatolícka farnosť Žilinskej diecézy, pod ktorú patrí filiálka Vranie. Je tu postavená základná škola s materskou školou, pošta, kultúrny dom, knižnica a ako bývalá samostatná obec má vlastný cintorín. Pôsobí tu aktívne Dobrovoľný hasičský zbor, ktorý má vybudovanú vlastnú hasičskú zbrojnicu, Dychový súbor Brodňanka a Klub dôchodcov. 

Na začiatku pri vstupe od Žiliny je postavený Motel Anita a v smere do Čadce Ranč Oškerda, ktorý ponúka okrem športovo-oddychových aktivít aj zaujímavé pešie a cykloturistické trasy do okolitej prírody. Okolie Brodna aj s priľahlou mestskou časťou Vranie ponúka zaujímavé turistické miesta a cykloturistické trasy okolo rieky Kysuca. Pri rieke je vybudovaný rybník.

 Doprava 
Cez mestskú časť prechádza Košicko-bohumínska železnica a štvorpruhová cesta I/11, ktorá bude prebudovaná na diaľnicu D3. Po dobudovaní diaľnice D3 bude celá oblasť prestavaná. Cez Brodno bude vybudovaná nová cesta do Kysuckého Nového Mesta namiesto terajšej I/11. Vybuduje sa nová prístupová komunikácia do Žiliny cez železnicu, jestvujúci nadjazd ponad budúcu diaľnicu D3 a cez rieku Kysuca na cestu z Vrania. Zároveň bude zrušené terajšie prepojenie s budúcou diaľnicou D3 a zruší sa cestný priechod cez železnicu.

Autobusové spojenie zabezpečuje linka MHD č. 22 premávajúca každodenne na trase Brodno - Budatín - centrum - Bytčica a späť.

 Ochrana prírody 
náhľad|280x280pixelů|Pohľad na Brodno z Rochovice (640 m n.m.)
V mestskej časti Brodno sa nachádza prírodná rezervácia Brodnianka, ktorá s náprotivnou Rochovicou vytvárajú známu Kysuckú bránu. Brodnianka má vápencové zloženie bradlového pásma. Na južnej strane sú charakteristické typy bučín a dubových porastov s drieňom. Chránené územie sa rozprestiera na ploche 25,94 ha a ochranné pásmo na 33,30 ha.

 Symboly mestskej časti 
Mestská časť Brodno má od roku 2017 svoje vlastné heraldické symboly – erb a vlajku. Erb je registrovaný v tejto podobe: v modrom štíte striebroodetý pltník v zlatom klobúku a veste, držiaci zlaté veslo a stojaci na zlatej plti vyrastajúcej zo strieborného zvlneného pruhu. Vlajka pozostáva zo štyroch pozdĺžnych pruhov vo farbách modrej (3/10), žltej (2/10), bielej (2/10) a modrej (3/10). Vlajka má pomer strán 2:3 a ukončená je tromi cípmi, t. j. dvomi zástrihmi, siahajúcimi do tretiny jej listu. 

Mesto Žilina požiadalo Heraldický register Slovenskej republiky, vedený Ministerstvom vnútra Slovenskej republiky, o zaregistrovanie dvoch symbolov mestskej časti Brodno (erbu a vlajky), pričom tieto symboly sú zapísané v registri pod signatúrou HR B-260/2017.

Slávnostné odhalenie symbolov sa konalo v nedeľu 3. septembra 2017 v kultúrnom dome v Brodne.

 Referencie 

 Iné projekty 

Kategória:Mestské časti Žiliny